DEMCO พุ่งสวนตลาด กูรูชวนซื้อเป้า 19.20 บ.รอดีล WEH จบสิ้นมิ.ย.นี้
DEMCO พุ่งสวนตลาด กูรูชวนซื้อเป้า 19.20 บ.รอดีล WEH จบสิ้นมิ.ย.นี้ ณ เวลา 10.20 น.อยู่ที่ 14.30 บาท บวก 0.60 หรือ 4.38% มูลค่าการซื้อขาย 192.15 ล้านบาท
9 มิ.ย. 2558

ผู้สื่อข่าวรายงานว่า ราคาหุ้น บริษัท เด็มโก้ จำกัด (มหาชน) หรือ DEMCO ณ เวลา 10.20 น.อยู่ที่ 14.30 บาท บวก 0.60 หรือ 4.38% มูลค่าการซื้อขาย 192.15 ล้านบาท ทั้งนี้ราคาหุ้นเปิดตลาดที่ 14.00 บาท ปรับตัวขึ้นแตะระดับสูงสุดที่ 14.40 บาท และย่อตัวลงแตะระดับต่ำสุดที่ 14.00 บาท ขณะที่ดัชนีหุ้นไทยโดยรวมลบ 0.71%

บล.ซีไอเอ็มบี ระบุในบทวิเคราะห์(9 มิ.ย.)ว่า แนะนำ ซื้อเก็งกำไร DEMCO โดยมีราคาเป้าหมาย 19.20 บาท หลังวันนี้มีข่าวว่ากลุ่มผู้ถือหุ้นบริษัท วินด์ เอ็นเนอร์ยี่ โฮลดิ้ง (WEH) ซึ่งเป็นผู้ผลิตไฟฟ้าจากพลังงานลมรายใหญ่ที่สุดของไทย ภายในปี 2017 (930MW)) เตรียมจะสรุปกลุ่มทุนใหม่ที่จะเข้ามาเป็นผู้ถือหุ้นใหม่ ภายในสิ้นเดือนมิ.ย. นี้
โดยปัจจุบัน DEMCO ถือหุ้น WEH อยู่ 4%  (ประเมินมูลค่าที่ซ่อนอยู่จากการถือหุ้น 4% ใน WEH ซึ่งน่าจะมีมูลค่าอย่างน้อย 2.1 บาทต่อหุ้นอิงการเพิ่มทุนครั้งล่าสุดของ WEH ที่ราคา 570 บาทต่อหุ้น) ซึ่งหาก WEH สามารถแก้ไขปัญหาผู้ถือหุ้นและนำเข้าจดทะเบียนในตลาดได้ก็จะช่วยเพิ่มมูลค่าในทางอ้อมให้กับ DEMCO ได้
ด้านของปัจจัยพื้นฐาน ในปีนี้คาดว่ากำไรของบริษัทจะเติบโตโดดเด่น 63.5% เป็น 587 ล้านบาทหรือ 0.85 บาท/หุ้น ซึ่งมาจากงานรับเหมา และขายเสาโครงเหล็ก นอกจากนั้น DEMCO จะรับรู้รายได้ จากการถือหุ้น 15 % ในโครงการพลังงานลมห้วยบง 2,3 รวมทั้งโครงการโซล่าร์ และ และโซล่าร์รูฟ จำนวน 3 เมกะวัตต์ ซึ่งคาดว่าจะได้รับเงินปันผล ในปี 2558 จำนวนรวม 195 ล้านบาท
บล.บัวหลวง ระบุในบทวิเคราะห์ ประเมินข่าว DEMCO ปิดดีลซื้อหุ้นบริษัท วินด์ เอนเนอร์ยี่ โฮลดิ้ง จำกัด(WEH) บจ.-กองทุนต่างประเทศแย่งชิง คาดสรุปภายในเดือนมิ.ย.นี้ TSE ร่วมชิง ด้าน SUPER รับสนใจ โดยคาดข่าวนี้เป็นบวกต่อ DEMCO เพราะการเข้ามาของกลุ่มทุนใหม่จะลดความกังวลต่อการใส่เงินเพิ่มทุนใน WEH และการลดสัดส่วนของนายนพพร ศุภพิพัฒน์ คาดแบงก์กลับมาปล่อยสินเชื่ออีกครั้งหนุนให้โครงการเดินหน้าต่อไปได้
 